CELEX: 62010CN0466
Language: fi
Date: 2010-09-27 00:00:00
Title: Asia C-466/10: Kanne 27.9.2010 — Euroopan komissio v. Helleenien tasavalta

20.11.2010   
            
            
               FI
            
            
               Euroopan unionin virallinen lehti
            
            
               C 317/25
            
         Kanne 27.9.2010 — Euroopan komissio v. Helleenien tasavalta
   (Asia C-466/10)
   ()
   2010/C 317/44
   Oikeudenkäyntikieli: kreikka
   
      Asianosaiset
   
   
      Kantaja: Euroopan komissio (asiamiehet: M. Patakia ja D. Kukovec)
   
      Vastaaja: Helleenien tasavalta
   
      Vaatimukset
   
   
               —
            
            
               On todettava, että kun Helleenien tasavalta on hankintailmoitusta ensin julkaisematta turvautunut neuvottelumenettelyyn, joka koskee Attikin ensimmäisen D.Y.P.E:n (alueellinen terveydenhoitoalan hallintoviranomainen) toimivaltaan kuuluvien sairaanhoitoyksiköiden yksinomaan tartuntavaarallisista sairaanhoidon jätteistä huolehtimista, se ei ole noudattanut direktiivin 2004/18 28 artiklan mukaisia velvoitteitaan siltä osin kuin minkään direktiivin 31 artiklassa säädetyn poikkeuksen edellytykset ja erityisesti 31 artiklan 1 kohdan c alakohdassa asetetut edellytykset, jotka oikeuttavat poikkeamaan pääsäännöstä ja turvautumaan kyseisessä artiklassa säädettyyn poikkeusmenettelyyn, eivät täyty.
            
         
               —
            
            
               Helleenien tasavalta on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
               1)
            
            
               Euroopan komissiolle tehdyn kantelun perusteella Euroopan komissio tutki terveysalan hankintalautakunnan esittämää pyyntöä, joka koski osallistumista hankintamenettelyyn, jossa noudatettiin neuvottelumenettelyä julkaisematta ensin hankintailmoitusta ja jossa oli kyse Attikin ensimmäisen D.Y.P.E.n toimivaltaan kuuluvien sairaanhoitoyksiköiden yksinomaan tartuntavaarallisista sairaanhoidon jätteistä huolehtimisesta.
            
         
               2)
            
            
               Komissio muistuttaa, että pääsääntönä on hankintailmoitus selvästi määriteltyine ja selvine ehtoineen, kun taas neuvottelumenettely julkaisematta ensin hankintailmoitusta on sallittua vain poikkeuksellisesti niissä hyvin yksiselitteisissä tapauksissa, jotka kuvaillaan direktiivin 2004/18/EY 30 ja 31 artiklassa ja joita on tulkittava suppeassa, ja todistustaakka siitä, että kyse todellakin on poikkeuksellisista olosuhteista, jotka oikeuttavat poikkeamaan pääsäännöstä, kuuluu sille, joka vetoaa tähän säännökseen.
            
         
               3)
            
            
               Tähän liittyen komissio arvioi, että kyseisestä pyynnöstä ilmenee, että vaikka hankintaviranomainen turvautui direktiivin 2004/18/EY 31 artiklan 1 kohdan c alakohdassa säädettyyn poikkeusmenettelyyn, se ei näyttänyt toteen, että edellytykset, jotka asetetaan kyseisessä säännöksessä ja jotka oikeuttavat tähän menettelyyn turvautumisen, täyttyivät.
            
         
               4)
            
            
               Komissio katsoo, että turvautuessaan neuvottelumenettelyyn julkaisematta ensin hankintailmoitusta hankintaviranomainen on rikkonut direktiivin 28 artiklan mukaisia velvoitteitaan siltä osin kuin minkään direktiivin 31 artiklassa säädetyn poikkeuksen edellytykset ja varsinkaan 31 artiklan 1 kohdan c alakohdassa asetetut edellytykset, jotka oikeuttavat poikkeamaan pääsäännöstä ja turvautumaan tässä artiklassa säädettyyn poikkeusmenettelyyn, eivät täyttyneet.